1985 බෙන්සන් ඇන්ඩ් හෙජස් ලෝක තරගාවලිය අවසන් තරගය
1985 බෙන්සන් ඇන්ඩ් හෙජස් ලෝක ශූරතා ක්‍රිකට් අවසන් මහා තරගය 1985 මාර්තු 10 වන දින ඉන්දියාව සහ පාකිස්තානය අතර මෙල්බර්න් ක්‍රිකට් ක්‍රීඩාංගණයේදී පැවැත්විණි. ලෝක ක්‍රිකට් ශූරතාවලිය ලෙස ජනප්‍රිය වූ මෙම එක්දින තරඟාවලිය 1985 පෙබරවාරි 17 සිට මාර්තු 10 දක්වා ඕස්ට්‍රේලියාවේදී පැවැත්වූ අතර එය ඉන්දියාව විසින් පාකිස්තානය කඩුලු 8 කින් පරාජය කරමින් එකම ලෝක ක්‍රිකට් ශූරතාවලියේ කූටප්‍රාප්තිය සනිටුහන් කළේය.

අවසන් මහා තරගය දක්වා 
නවසීලන්තය කඩුලු 7 කින් පරාජය කරමින් ඉන්දියාව අවසන් තරගයට පිවිසි අතර පාකිස්තානය අවසන් තරගයට පිවිසියේ බටහිර ඉන්දීය කොදෙව් පිල කඩුලු 7 කින් පරාජය කරමිනි.

විස්තරය 
බටහිර ඉන්දීය කොදෙව් පිලට එරෙහිව අවසන් පූර්ව වටයේ ජයග්‍රහණයේදී පාකිස්තානයට වසීම් අක්‍රම් වෙනුවට අසීම් ​​හෆීස් ක්‍රීඩා කරවීමට සිදු වූ අතර නවසීලන්තයට එරෙහිව රොජර් බිනි වෙනුවට චේතන් ෂර්මා යෙදවීමට ඉන්දියාව කටයුතු කළේය. කාසියේ වාසිය දිනාගත් පාකිස්තාන නායක ජාවෙඩ් මියන්ඩාඩ් පන්දුවට පහරදීමට තෝරා ගත්තේය. මුදසිල් නසාර්, මොහ්සින් ඛාන් සහ කාසිම් උමාර් දවා ගත් කපිල් දේව් 29/3 ක් ලෙස පාකිස්තානය පරාජය කිරීමට දායකත්වය දැක්වීය. වැඩි කල් යන්නට මත්තෙන් රමීස් රාජා, ෂර්මා විසින් දවා ගත්තේය. නමුත් නායක ජාවෙඩ් මියාන්ඩාඩ් සහ ඉම්රාන් ඛාන් ලකුණු 68 ක සබදතාවයක් ලබා ගනිමින් ලකුණු මට්ටම ඉහල නැංවූ අතර අවසානයේදී ඉම්රාන් ලකුණු 35 කට දැවී යාමත් සමඟ සබදතාවය බිඳ වැටුණි. 

එක් අවස්ථාවකදී පාකිස්තානය පන්දුවාර 42 කදී ලකුණු 145/9 ක් ලබා සිටියද පාකිස්තානයේ අවසන් නිල පිතිකරු වසීම් රාජා නොදැවී ලකුණු 21 ක් රැස් කළේය. ඔහු අසීම් ​​හෆීස්ගේ සහාය ඇතිව ලකුණු රැස් කළේය. නියමිත පන්දුවාර 50 අවසන් වන විට පාකිස්තානය කඩුලු 9 කට ලකුණු 176 ක් ලබා ගත්තේය. ඉන්දියාව වෙනුවෙන් කපිල් දේව් කඩුලු 3 ක් දවාගත් අතර ෂර්මා, මදන් ලාල් සහ මොහින්දර් අමර්නාත් එක් ඕවරයකට ලකුණු 3 ට අඩු වේගයක් ලබා ගත්හ. 19 හැවිරිදි පාදයේ දඟ පන්දු යවන ක්‍රීඩක ලක්ෂ්මන් සිවාරාමක්‍රිෂ්ණන් තරගාවලිය අතරතුරදී දස්කම් දක්වා ඇති අතර අවසන් තරගයේදී කඩුලු 3 ක් දවා ගනිමින් තවත් විශිෂ්ට දස්කම් දැක්වීය. තරඟාවලියේදී ඉන්දියාව ප්‍රතිවාදීන් සම්පූර්ණයෙන්ම පරාජය කිරීමට අසමත් වූ පළමු අවස්ථාව මෙය විය. තරගාවලියේදී හැකි උපරිම කඩුලු 50 න් 49 ක්ම ඉන්දියාව ලබා ගත්තේය.

ඉන්දීය ආරම්භක පිතිකරුවන් වන රවී ශාස්ත්‍රි සහ ක්‍රිෂ්ණමාචාරි ශ්‍රීකාන්ත් ජයග්‍රාහී ඉලක්කය 177 ක් පසුපස හඹා ගියහ. අවසානයේදී ශ්‍රීකාන්ත් ලකුණු 67 කට දැවී ගියේය. අශාරුදීන් ලකුණු 25 කට දැවී යාමට පෙර ශාස්ත්‍රි සමඟ ලකුණු 39 ක සබඳතාවක් පවත්වා ගෙන ගියේය. රවී ශාස්ත්‍රි සහ වෙන්ග්සාර්කාර් පිළිවෙලින් 63 සහ 18 කදී නොදැවී රැඳී සිටියහ. ඉම්රාන් ඛාන්, අසීම් ​​හෆීස්, තාහීර් නකාෂ් සහ මුදසාර් නසාර් යන අය අඩු ලකුණු වේග දක්ෂතා තිබුණද පාකිස්තාන පන්දු යවන්නන් කිසිවෙකු ඉන්දීය පිතිකරුවන්ට තර්ජනය කළේ නැත. තරගය අවසානයේදී ශ්‍රීකාන්ත් තරගයේ වීරයා සම්මානය දිනා ගත් අතර ශාස්ත්‍රි තරඟාවලියේ ක්‍රීඩකයා ලෙස නම් කරන ලදී, නැතහොත් දන්නා පරිදි චැම්පියන්ස් ශූරයාය. ඔහුට ඩොලර් 35,000 ක් වටිනා Audi 100 මෝටර් රථයක් සඳහා ත්‍යාගය පිරිනමන ලද අතර වහාම එය ඔහුගේ මුළු කණ්ඩායමම මෝටර් රථයේ හෝ වාඩි වී සිටිමින් MCG වටා ධාවනය කළේය. මෙම තරගය සඳහා 35,296 ක් පැමිණීම එකල ඕස්ට්‍රේලියාවේ වැඩිම වාර්ථාවක් විය

ලකුණු පුවරුව 

Fall of wickets:  1-17 (Mohsin Khan), 2-29 (Mudassar Nazar), 3-29 (Qasim Umar), 4-33 (Ramiz Raja), 5-101 (Imran Khan), 6-131 (Saleem Malik), 7-131 (Javed Miandad), 8-142 (Tahir Naqqash), 9-145 (Anil Dalpat)

Fall of wickets: 1-103 (Kris Srikkanth), 2-142 (Mohammad Azharuddin)

යොමුව

බාහිර සබැදි 

 Cricinfo – Benson & Hedges World Championship of Cricket, 1985

1985 in cricket
1985 in Pakistani cricket
1985 in Indian cricket
International cricket competitions from 1985–86 to 1988
Melbourne Cricket Ground
1999 Cricket World Cup
Limited overs cricket matches